

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAK609** | | |
| Tantárgy elnevezése | **Nagygyakorlat** | | |
| Tantárgy oktatójának neve | **Udvari Kerstin** | Beosztása, tudományos fokozata | **tanszékvezető**  **PhD** |
| Tantárgy óraszáma | **nappali tagozaton 300 óra**  **levelező tagozaton 120 óra** | | |
| Tanóra típusa | **terepgyakorlat** | | |
| Meghirdetési időszak | **őszi félév** | | |
| Kreditszám | **1 kredit** | | |
| A tantárgy célja | A hallgató elméleti tudása a gyakorlatban is érvényesüljön, váljék lehetővé a gyakorlat során a tudás integrálódása. A diploma megszerzése után a hallgató legyen képes önálló munkavégzésre és a szociális munka ismereteinek, módszereinek, eszközeinek, rendszereinek használatára a szociális munkaformák valamennyi területén. (Gyakorlóhelytől függően szerezzen jártasságot az önálló esetvezetésben, esettanulmány készítésében, szociális csoportmunkában, és/vagy közösségi munkában. ) A gyakorlat segítse hozzá a hallgatót, hogy legyen képes a célok és feladatok meghatározására, az önálló probléma-megfogalmazásra, a leghatékonyabb munkaforma kiválasztására. | | |
| Szükséges előtanulmányok, feltételezett tudásanyag | **-** | | |
| Fejlesztendő kompetenciaterületek | **tudása**  Ismeri a szociális munka beavatkozásra, együttműködések kialakítására, szociális problémák megelőzésére és kezelésére felhasználható módszereit, eljárásait.  Ismeri a szociális szolgáltatási rendszert, a közszféra, valamint a magánszféra - ezen belül civil-, egyházi, piaci szféra - rendszereit, átlátja a szociális szervezetek működését és abban a szociális szakemberek szerepeinek, tevékenységének formáit.  Ismeri más segítő szakmák kompetenciaköreit, felkészült a gyakorlat során felmerülő problémák szakmai illetékességének felismerésére, és más szakmák szakembereivel való szakszerű együttműködésre  **képességei**  Képes szükségletfelmérésre, az egyén és környezete közötti folyamatoknak, kölcsönhatásoknak, problémáknak holisztikus elemzésére.  Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló, javító, konstruktív problémakezelés, valamint a források és a kockázatok elemzésének szükségességét.  Felkészült a szakmai csapatmunkára, a partneri együttműködésekre az érintettekkel, szakmai szervezetekkel, a társszakmák és a közigazgatás szakembereivel, önkéntesekkel.  **attitűdje**  Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett.  Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  **autonómiája és felelőssége**  Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló csapatmunkában. Kommunikációjáért hatáskörén belül mindenkor felelősséget vállal. | | |
| Tantárgyi leírás | **Követelmények:**  ***I. A szociális intézmények megismerése, helye a szociális ellátórendszerben***   * Ismerje meg az adott intézmény felépítését, működését, a szervezet struktúráját, az intézmény működésének jogszabályi hátterét, dokumentációját, az igénybevevők körét. * Ismerje meg az intézmény ellátási területét, ellátotti körét és célját, az intézmény kapcsolatrendszerét***,*** belső és külső kommunikációs eszközeit, (elismertségét, hírnevét, róla kialakított képet) reputációját a kapcsolatrendszerében, klientúrájában, működési közegében, ezt vesse össze az önképpel, vonja le a tanulságokat.   ***II. Szociális munka a terepintézményben***   * Szerezzen tapasztalatot az adott intézményen belül a szociális munkás szerepéről, kompetenciájáról. * Vegyen részt szakmai fórumokon, értekezleteken, esetleges akciókon, demonstrációkon. * Ismerje meg a munkavégzéshez kapcsolódó adminisztrációs feladatokat, vegyen részt az ügyeleti munkában.   - Vegyen részt esetmegbeszélő csoportokon és teamen.  ***III. Szociális munka a klienssel***  - A hallgató legyen képes esetismertetéseknél meghatározott szempontok szerinti megfigyelésre.  - Sajátítsa el azokat a képességekkel és készségekkel, amelyek zökkenőmentessé teszik az esetkezelés folyamatába való belépést és kilépést.  - A tereptanár irányításával vegyen részt egy esetkezelési folyamatban, ismerje meg az eset megoldása során alkalmazható intézményi kapcsolatrendszert.  - Ismerje és tartsa be az Etikai kódex alapelveit.  - A hallgatónak legyen lehetősége önálló esetvezetésre, a problémamegoldó modell alkalmazására, önálló probléma-és célmeghatározásra, feladat meghatározásra, határidők kitűzésére, visszacsatolásokra, gondozási terv kidolgozására. A tereptanár segítségével határozzon meg célokat és megoldási alternatívákat, az esetfolyamat nyomon követésének dokumentálási módját.  ***IV. Szociális munka csoporttal***  - A hallgató ismerje meg a csoportokkal végzett szociális munkaalkalmazási területeit, lehetőségeit, kereteit.  - Ismerje meg a szociális munkás szerepét és kompetenciáját a csoportokkal végzett munkában.  - A kompetenciahatárok betartásával szerezzen jártasságot a csoportokkal, ill. csoportokban végzett szociális munkában.  - Váljon képessé a csoportfolyamat elemzésére és hatékony intervenciók megtervezésére.  ***V. Közösségi szociális munka***  Alkalmazza a tanult elmélet egy projektben az igényfelméréstől az erőforrás-felmérés, a célkitűzés, a tervezés, a fejlesztés, a szervezésen át az értékelésig.  Ismerje meg a projekt belső és külső kommunikációjának tervezését, megvalósítását, értékelését.  **Ajánlott terepek:**  Valamennyi szociális tevékenységet folytató szervezet, ahol a szociális munkakülönböző formáit (egyéni esetmunka, szociális munka csoporttal, közösségi munka) alkalmazzák. | | |
| Kötelező és ajánlott irodalom |  | | |
| Ismeretek ellenőrzésének módja | **Értékelés:**  **A hallgató**   * **Egyéni esetmunkában:**   esettanulmányt készít.   * **Csoportmunkában:**   a csoport intézményi hátterét, a csoport problémát, a célkitűzést, a csoport működését, a csoportdinamikai folyamatokat, csoport szerepeket, a csoport vezetőjének feladatait, szerepét, a szociális munkás csoportvezetési kompetenciáit önálló dolgozatban mutassa be.   * **Közösségi munkában:**   közösségi projekt munkát önálló dolgozatban mutassa be.  Mindhárom esetben a foto, ill. a videó dokumentációs kiegészítő lehetőség felhasználása ajánlott és elfogadott.  A hallgató gyakorlati munkáját a tereptanár írásban is véleményezi.  A végső érdemjegyet a terepfeldolgozó oktató alakítja ki, melynek érdemjegyére a tereptanár javaslatot tesz. | | |
| Tantárgy tárgyi követelményei | **terephely** | | |